IMISLab/GreekWikipedia huggingface dataset:
Μαρία του Λεόν Μπέγιο και Ντελγάδο

Η Μαρία του Λεόν Μπέγιο και Ντελγάδο (Ισπανική γλώσσα: María de León Bello y Delgado. 23 Μαρτίου 1643, Ελ Σαουθάλ, Τενερίφη - 15 Φεβρουαρίου 1731, Σαν Κριστόμπαλ ντε Λα Λαγούνα, Τενερίφη) ήταν καθολική μοναχή και μυστικιστής που ανήκε στο Τάγμα Δομινικανών.

 Γεννήθηκε από φτωχή οικογένεια στο νησί της Τενερίφης (Ισπανία) και από παιδική ηλικία περιβαλλόταν από θαύματα. Δόθηκε από την μητέρα της για υιοθεσία, για να ζήσει μια καλύτερη ζωή, όμως, οι θετοί γονείς της την κακομεταχειρίζονταν, βάζοντάς την να κάνει τις σκληρότερες δουλειές του σπιτιού, ενώ ήταν μόλις επτά ετών. Η μητέρα της μαθαίνοντας σχετικά κατάφερε και την πήρε δύο φορές κρυφά από τους θετούς της γονείς, και γι' αυτό αργότερα έγινε η προστάτιδα των ομήρων και των απαχθέντων. Το 1668 ακολουθώντας τη μοναστική ζωή εισήλθε στην Μονή της Αγίας Αικατερίνης της Σιένα, στην πόλη Άγιος Χριστόφορος του Λα Λαγούνα. Εκεί συνέχισε να κάνει θαύματα μέχρι που πέθανε στις 15 Φεβρουαρίου 1731 με τη φήμη της αγιότητας. Τρία χρόνια αργότερα όταν έγινε η εκταφή της, το σώμα της ήταν ακόμα ακέραιο.Σήμερα το Βατικανό χειρίζεται την αγιοποίηση της, εορτάζοντας την μνήμη της κάθε 15 Φεβρουαρίου, όπου την ημέρα αυτή χιλιάδες προσκυνητές από όλη την Ισπανία προσέρχονται στο μοναστήρι για να προσκυνήσουν το σκήνωμά της.Η Μαρία του Λεόν Μπέγιο και Ντελγάδο θεωρείται από τις μεγαλύτερες προσωπικότητες μυστικιστών όλων των εποχών. Θαύματά της είναι: Θερμοπληξία, Διόραση και την ικανότητα να είναι σε δύο μέρη ταυτόχρονα. Una casa museo para La Siervita. EL DIA. El convento de Santa Catalina expone hoy el cuerpo de la Siervita. El Día. La Siervita congrega a miles de devotos en el Monasterio de Santa Catalina. Odisur.
Επαρχία Οράν

Το Οράν (αραβικά: ولاية وهران‎, γαλλικά: Wilaya d'Oran‎) είναι επαρχία (βιλάγια) στην Αλγερία. Πρωτεύουσα της είναι η ομώνυμη πόλη. Σύμφωνα με την απογραφή του 2008 έχει 1.454.078 κατοίκους, ενώ καλύπτει 2.121 τετραγωνικά χιλιόμετρα. Η επαρχία συνορεύει ανατολικά με τις επαρχίες Μοσταγκανέμ και Μάσκαρα, στα νοτιοδυτικά με την επαρχία Σιντί Μπελ Αμπές, και δυτικά με την επαρχία Αΐν Τεμουσέντ.

 Η επαρχία σχηματίστηκε από τον πρώην γαλλικό νομό του Οράν, ο οποίος διατηρήθηκε μετά την ανεξαρτησία και μετατράπηκε σε βιλάγια (επαρχία) με το διάταγμα του 1968. Έλαβε την υπάρχουσα δομή του μετά την αναδιοργάνωση του 1974, όταν έχασε τα δυτικά και τα νότια του τμήματα με τη δημιουργία της επαρχίας Σιντί Μπελ Αμπές. Από το 1984, η επαρχία χωρίζεται σε 9 διαμερίσματα (νταΐρες), τα οποία χωρίζονται σε 26 κοινότητες ή δήμους. «Projet de création de 14 nouvelles délégations communales: Une commission ministérielle pour tracer les «frontières»», Le Quotidien d'Oran (Oran), 2016-05-25, http://www.lequotidien-oran.com/index.php?news=5229362&archive_date=2016-05-25
The Wild, the Willing and the Innocent

Το The Wild, the Willing and the Innocent είναι το ένατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1981 μέσω της δισκογραφικής εταιρίας "Chrysalis Records".Με παραγωγή από το ίδιο το συγκρότημα, ο δίσκος υπήρξε πειραματικός ως προς τον ήχο του, με σύνθεση εγχόρδων να συνοδεύει τους UFO στο κομμάτι "Profession Of Violence", ενώ γκεστ συμμετοχή πραγματοποίησε ο κιμπορντίστας των Uriah Heep, Τζον Σλόμαν. Για την προώθηση του άλμπουμ, οι UFO περιόδευσαν ανοίγοντας τις εμφανίσεις του Ozzy Osbourne.Το άλμπουμ σκαρφάλωσε στο βρετανικό Top-20 και το # 77 του Billboard στις Ηνωμένες Πολιτείες, ενώ το σινγκλ "Lonely Heart" μπήκε στο Top-50 της πατρίδας τους.

 "Chains Chains" (Way, Mogg) – 3:24 "Long Gone" (Chapman, Mogg) – 5:17 "The Wild, the Willing and the Innocent" (Chapman, Mogg) – 4:57 "It's Killing Me" (Way, Mogg) – 4:29 "Makin' Moves" (Chapman, Mogg) – 4:43 "Lonely Heart" (Chapman, Way, Mogg) – 5:00 "Couldn't Get It Right" (Chapman, Way, Mogg) – 4:33 "Profession of Violence" (Chapman, Mogg) – 4:22 "Hot 'n' Ready" (live) (Schenker, Mogg) – 3:34 Οι μουσικοί οι οποίοι ηχογράφησαν το "The Wild, the Willing and the Innocent" ήταν οι εξής: Φιλ Μογκ - φωνητικά Πολ Τσάπμαν - κιθάρα Πιτ Γουέι - μπάσο Νιλ Κάρτερ - πλήκτρα Άντι Πάρκερ - τύμπαναΓκεστ συμμετοχέςΤζον Σλόμαν - πλήκτρα Πολ Μπακμάστερ - ενορχήστρωση The Wild, the Willing and the Innocent - UFO | Songs, Reviews, Credits | AllMusic UFO - The Wild, the Willing and the Innocent (album review) | Sputnikmusic MusicMight :: Artists :: UFO
Λογικές πράξεις

Λογικές πράξεις ονομάζονται οι μαθηματικές πράξεις που μπορούν να εφαρμοστούν σε αληθοτιμές, δηλαδή είναι οι πράξεις της άλγεβρας Μπουλ. Με άλλα λόγια λογικές είναι οι πράξεις που αφορούν μεταβλητές που μπορούν να πάρουν μόνο δύο τιμές. Αυτές οι δύο τιμές συνήθως ονομάζονται αληθές και ψευδές. Υπάρχουν δύο μοναδιαίες λογικές πράξεις, δώδεκα δυαδικές πράξεις και μπορούν να οριστούν και άλλες με περισσότερα ορίσματα. Κάθε μία αντιστοιχεί σε έναν πίνακα αληθείας. Έχει αποδειχθεί ότι και όλες οι λογικές πράξεις μπορούν να συνθεθούν από συγκεκριμένες δυαδικές, όπως την αντίθετη της σύζευξης ή την αντίθετη της διάζευξης. Οι λογικές πράξεις εκτελούνται συνήθως από ολοκληρωμένα κυκλώματα. Ένα ολοκληρωμένο κύκλωμα που εκτελεί λογικές πράξεις ονομάζεται λογική πύλη.

 Ταυτότητα είναι η μοναδιαία λογική πράξη της οποίας το αποτέλεσμα είναι ίδιο με το όρισμα. Άρνηση είναι η μοναδιαία λογική πράξη της οποίας το αποτέλεσμα είναι το αντίθετο του ορίσματος. Δεδομένου ότι κάθε μεταβλητή έχει μπορεί να πάρει μόνο δύο τιμές, αν το όρισμα έχει μια τιμή, το αποτέλεσμα έχει την άλλη. Αντιστοιχεί στη λέξη όχι. Σύζευξη είναι η δυαδική λογική πράξη που ισούται με αληθές αν και τα δύο ορίσματα είναι αληθή. Αντιστοιχεί στη λέξη και. Αναστολή είναι η λογική πράξη που είναι αληθής μόνο αν το πρώτο όρισμα είναι αληθές και το δεύτερο ψευδές. Αποκλειστική διάζευξη είναι η λογική πράξη που ισούται με αληθές αν το ένα όρισμα είναι αληθές και το άλλο ψευδές, ενώ ισούται με ψευδές αν και τα δύο ορίσματα έχουν την ίδια τιμή. Αντιστοιχεί στη φράση ή...ή.... Διάζευξη είναι η δυαδική λογική πράξη που ισούται με αληθές αν τουλάχιστον ένα από τα δύο ορίσματα είναι αληθή. Αντιστοιχεί στη λέξη ή. Αντίθετο της διάζευξης είναι η λογική πράξη που ισούται με το αντίθετο αποτέλεσμα της διάζευξης. Ισοδυναμία ως λογική πράξη είναι η λογική πράξη που ισούται με αληθές μόνο αν τα ορίσματα είναι ίσα. Συνεπαγωγή ως λογική πράξη είναι η λογική πράξη που ισούται με ψευδές αν το πρώτο όρισμα είναι αληθές και το δεύτερο ψευδές. Αντίθετο της σύζευξης είναι η λογική πράξη που ισούται με το αντίθετο του αποτελέσματος της σύζευξης. Οι πίνακες που λείπουν αντιστοιχούν σε συμμετρικές πράξεις από τις παραπάνω, δηλαδή στις παραπάνω με τη διαφορά ότι τα ορίσματα έχουν εναλλαχθεί. Υπάρχουν δύο πίνακες παρόμοιους με τους παραπάνω που δεν αντιστοιχούν σε κάποια λογική μοναδιαί ή δυαδική πράξη, γιατί δεν εξαρτώνται από τις τιμές των ορισμάτων. Αυτοί είναι: Η. Κουκούτσης. «Λογική σχεδίαση ψηφιακών συστημάτων». Εθνικό Μετσόβιο Πολυτεχνείο. σελ. 6. Ανακτήθηκε στις 7 Ιουλίου 2011.
Beyond Magnetic

Το Beyond Magnetic είναι ΕΡ σινγκλ του χέβι μέταλ συγκροτήματος Metallica, το οποίο κυκλοφόρησε στις 13 Δεκεμβρίου του 2011 από την "Warner Bros.". Σκοπός της κυκλοφορίας ήταν να συμπέσει με τις συναυλίες για τον εορτασμό των τριάντα χρόνων του συγκροτήματος. Τα τέσσερα κομμάτια του ΕΡ ηχογραφήθηκαν για τον δίσκο "Death Magnetic" αλλά έμειναν εκτός λόγω χωρητικότητας του CD. Η αρχική κυκλοφορία πραγματοποιήθηκε σε ψηφιακή μορφή και στις 30 Ιανουαρίου 2012 τα τέσσερα κομμάτια του ΕΡ κυκλοφόρησαν σε μορφή CD. Οι πωλήσεις του ξεπέρασαν τις 36.000 αντίτυπα κατά την πρώτη εβδομάδα της κυκλοφορίας του, φθάνοντας στο # 29 του Billboard.

 1. Hate Train (Hetfield, Hammett, Ulrich, Trujillo) - 6:59 2. Just a Bullet Away (Hetfield, Hammett, Ulrich, Trujillo) - 7:11 3. Hell and Back (Hetfield, Hammett, Ulrich, Trujillo) - 6:57 4. Rebel of Babylon (Hetfield, Hammett, Ulrich, Trujillo) - 8:01 Beyond Magnetic (άλμπουμ)Επίσημη κυκλοφορία: 13 Δεκεμβρίου 2011 Το Beyond Magnetic ηχογραφήθηκε από τους εξής μουσικούς:Τζέιμς Χέτφιλντ - κιθάρα, φωνητικάΚερκ Χάμμετ - κιθάραΡόμπερτ Τρουτζίλο - μπάσοΛαρς Ούλριχ - τύμπανα Beyond Magnetic - Metallica | Songs, Reviews, Credits, Awards - AllMusic Metallica - Beyond Magnetic - Reviews - Encyclopaedia Metallum Metallica - Beyond Magnetic - Metal Storm Metallica - Beyond Magnetic (ep) - Music Charts - aCharts.us Metallica Crack U.S. Top 40 with 'Beyond Magnetic' EP
The London Muddy Waters Sessions

The London Muddy Waters Sessions είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Απρίλιο του 1972 μέσω της δισκογραφικής εταιρείας "Chess Records". Ο δίσκος παρουσίασε την συνεργασία του θρυλικού τραγουδιστή με Βρετανούς μπλουζ και ροκ καλλιτέχνες, όπως ο Ρόρι Γκάλαχερ, ο Στιβ Γουίνγουντ, ο Μιτς Μίτσελ, κ.α.. Την προηγούμενη χρονιά, είχε κυκλοφορήσει από τον Howlin' Wolf το παρόμοιο άλμπουμ "The London Howlin' Wolf Sessions".Οι ηχογραφήσεις του δίσκου πραγματοποιήθηκαν στα "I.B.C. Studios" του Λονδίνου και τα "Record Plant" της Νέας Υόρκης, με παραγωγούς τους Έσμοντ Ένουαρντς και Ίαν Γκριν, με την μίξη να λαμβάνει χώρα στα "Electric Lady Studios".Ο δίσκος κέρδισε το βραβείο Γκράμι στην κατηγορία "Καλύτερο Ethnic ή Παραδοσιακό Album" την επόμενη χρονιά, δίνοντας το δεύτερο συνεχόμενο βραβείο στον Waters μετά την συλλογή "They Call Me Muddy Waters" της προηγούμενης χρονιάς.

 "Blind Man Blues" (Lafayette Leake) – 3:30 "Key To The Highway" (Waters) – 2:24 "Young Fashion Ways" (Willie Dixon) – 4:22 "I'm Gonna Move To The Outskirts Of Town" (William Weldon) – 3:54 "Who's Gonna Be Your Sweet Man When I'm Gone" (Waters) – 5:03 "Walkin' Blues" (Willie Dixon) – 3:00 "I'm Ready" (Willie Dixon) – 4:08 "Sad Sad Day" (Waters) – 5:15 "I Don't Know Why" (Willie Dixon) – 4:00 Οι μουσικοί οι οποίοι ηχογράφησαν τα κομμάτια του "The London Muddy Waters Sessions" ήταν οι εξής: Μάντι Γουότερς - φωνητικά, κιθάρα Ρόρι Γκάλαχερ - κιθάρα Σάμι Λόχορν - κιθάρα Ρικ Γκρετς - μπάσο Κάρεϊ Μπελ - φυσαρμόνικα Τζορτζ Φόρτσιουν - πιάνο Στιβ Γουίνγουντ - πιάνο Μιτς Μίτσελ - τύμπανα Χέρμπι Νοβέλ - τύμπανα Ροζέτα Χάιταουερ - φωνητικά Έρνι Ρόγιαλ - τρομπέτα Τζο Νιούμαν - τρομπέτα Γκαρνέτ Μπράουν - τρομπόνι Σέλντον Πάουελ - σαξόφωνο The London Muddy Waters Sessions - Muddy Waters | Songs, Reviews, Credits - AllMusic The London Muddy Waters Sessions by Muddy Waters | MTV Muddy Waters - The London Muddy Waters Sessions (Vinyl, LP, Album) at Discogs
Τ. Ρ. Ναρασίμχαν

Ο Τσακραβάρτι Ρατζαγκοπαλατσάρι Ναρασίμχαν (1909-1989) ήταν Ινδός πολιτικός, αγωνιστής για την ελευθερία και μέλος του Ινδικού Κοινοβουλίου από το 1952 έως το 1962. Ήταν γιος του Ινδού πολιτικού Τσακραβάρτι Ρατζαγκοπαλατσάρι.

 Ο Ναρασίμχαν γεννήθηκε στο Σάλεμ το 1909 στους Τσακραβάρτι Ρατζαγκοπαλατσάρι και Τσακραβάρτι Αλαμέλου Μανγκάμα. Ο Σριμάν Ρατζαγκοπαλατσάρι ήταν δικηγόρος και μέλος του δήμου Σάλεμ. Ο Ναρασίμχαν εντάχθηκε στο Ινδικό κίνημα ανεξαρτησίας στο 1920 στην ηλικία των 11 ετών και φυλακίστηκε για τη συμμετοχή του στο Βενταρανιάμ Σαλτ Σατιαγκράχα της δεκαετίας του 1930. Το 1951, ο Ναρασίμχαν συμμετείχε στις εκλογές της Λοκ Σαμπχά από την εκλογική περιφέρεια Κρισναγκίρι και εξελέγη με διαφορά 6.194 ψήφους από τον πλησιέστερο ανταγωνιστή, τον Σ. Ντοραϊσάμι Γκουντέρ. επανεξελέγη στη Λοκ Σαμπχά το 1957 με στενό περιθώριο 367 ψήφων από τον πλησιέστερο ανταγωνιστή Γ. Δ. Ναϊντού και υπηρέτησε μέχρι το 1962, όταν έχασε την θέση του υπέρ του Κ. Ρατζαράμ του Ντραβίντα Μουνέτρα Καζαγκάμ. Έμεινε στον Ινδικό Εθνικό Κογκρέσο, ακόμη και όταν ο πατέρας του είχε εγκαταλείψει το κόμμα και είχε συμμαχήσει με τους αντιπάλους παραιτώντας από το Ινδικό Εθνικό Κογκρέσο και μπαίνοντας στο κόμμα Σουατάντρα μόνο στη δεκαετία του 1960. Το 1970, ο Ναρασίμχαν εξελέγη στην Εταιρεία του Μαντράς και υπηρέτησε μέχρι το 1975. Ήταν, επίσης, ο αρχηγός του κόμματος Σουατάντρα της εταιρείας. Ο Ναρασίμχαν, επίσης, υπηρέτησε ως μέλος της Επιτροπής Απαγορεύσεων του Ταμίλ Ναντού. Ο Ναρασίμχαν πέθανε το 1989 σε ηλικία 80 ετών. Ο Ναρασίμχαν δεν παντρεύτηκε ποτέ σε όλη του τη ζωή. Είναι ο μητρικός θείος των Ρατζμοχάν Γκάντι, Γκοπαλκρίσνα Γκάντι, Ραμτσάντρι Γκάντι και Τάρα (Μπατατσάρια).
Who Made Who

Who Made Who είναι ο τίτλος του στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 24 Μαΐου του 1986 ως σάουντρακ της ταινίας "Maximum Overdrive" του Στίβεν Κινγκ. Το ομώνυμο τραγούδι και τα ορχηστρικά "D.T." και "Chase the Ace" αποτέλεσαν τις νέες ηχογραφήσεις στην συγκεκριμένη κυκλοφορία, ενώ τα υπόλοιπα τραγούδια προέρχονται από παλιότερα άλμπουμ των AC/DC, με το "Ride On" να είναι το μοναδικό κομμάτι από την εποχή που ο Μπον Σκοτ ήταν τραγουδιστής του συγκροτήματος. Το "Who Made Who" έφθασε στο # 11 των βρετανικών τσαρτ και το # 33 στις Ηνωμένες Πολιτείες, ενώ το ομώνυμο σινγκλ μπήκε στο Top-20 στην Μεγάλη Βρετανία. Επίσης, ο δίσκος έχει βραβευθεί ως πενταπλά πλατινένιος στις Ηνωμένες Πολιτείες και την Αυστραλία.

 1. Who Made Who (A. Young, M. Young, Johnson) - 3:27 2. You Shook Me All Night Long (A. Young, M. Young, Johnson) - 3:30 3. D.T. (A. Young, M. Young) - 2:53 4. Sink the Pink (A. Young, M. Young, Johnson) - 4:13 5. Ride On (A. Young, M. Young, Scott) - 5:51 6. Hells Bells (A. Young, M. Young, Johnson) - 5:12 7. Shake Your Foundations (A. Young, M. Young, Johnson) - 3:53 8. Chase the Ace (A. Young, M. Young) - 3:01 9. For Those About to Rock (We Salute You) (A. Young, M. Young, Johnson) - 5:53 Who Made Who (άλμπουμ)Αυστραλία (ARIA Certification) : 5 x πλατινένιος Ηνωμένες Πολιτείες (RIAA Certification) : 5 x πλατινένιος Αργεντινή (CAPIF Certification) : Χρυσός Ελβετία (IFPI Certification) : Πλατινένιος Γερμανία (BVMI Certification) : Πλατινένιος Η σύνθεση του συγκροτήματος κατά τις ηχογραφήσεις του "Who Made Who" είχε την εξής μορφή: Μπράιαν Τζόνσον - κύρια φωνητικά Άνγκους Γιανγκ - κιθάρα Μάλκολμ Γιανγκ - κιθάρα, φωνητικά Κλιφ Ουίλιαμς - μπάσο, φωνητικά Σάιμον Ράιτ - τύμπανα Μπον Σκοτ - κύρια φωνητικά στο "Ride On" Φιλ Ραντ - τύμπανα στα "You Shook Me All Night Long", "Ride On", "Hells Bells" και "For Those About to Rock (We Salute You)" Μαρκ Έβανς - μπάσο, φωνητικά στο "Ride On" Who Made Who - AC/DC | Songs, Reviews, Credits, Awards | AllMusic Prindle Record Reviews - ACDC - Mark's Record Reviews Previous AC/DC Tour Dates & AC/DC Concerts | The Official AC/DC Site
Χριστόφορος Μπακαούκας

Ο Δημήτρης Βραχόπουλος ΜπακαούκαςΣαλαμίνιοτης ήταν ο αρχηγός του τμήματος χειροσφαίρισης της ΑΕΚ. Έχει αγωνιστεί στην ομάδα για 10 συνεχόμενες χρονιές από την περίοδο 2006-2007 μέχρι την περίοδο 2015-16, στη θέση του δεξιού εξτρέμ. Είναι ο πρώτος σκόρερ της ομάδας καθώς και του πρωταθλήματος 7 φορές. Εργάζεται επίσης στα ναυπηγεία Σαλαμίνας.

 Γεννήθηκε στις 3 Φεβρουαρίου το 1978 στη Σαλαμίνα. Πρώτος σταθμός της καριέρας του ήταν ο Ιωνικός Ν.Φ. όπου και αγωνίστηκε για πάρα πολλά χρόνια, έχοντας ως συμπαίκτες τον Δημήτρη Καφφάτο και τον Γιώργο Παπαδόπουλο, με τους οποίους αργότερα αγωνίστηκε μαζί στην ΑΕΚ. Τη χρονιά 2005-2006 ως παίκτης του Ιωνικού Ν.Φ. έπαιξε κόντρα στο νεοσύστατο τμήμα της ΑΕΚ και οδήγησε την ομάδα του Ιωνικού στη νίκη στην πρώτη αναμέτρηση σκοράροντας 7 γκολ. Το καλοκαίρι του 2006 ο προπονητής της ομάδας Γιάννης Αρβανίτης επέλεξε τον Μπακαούκα για να ενισχύσει την ομάδα. Από τότε έχει αγωνιστεί σε όλα τα παιχνίδια της ομάδας εκτός από τρία. Δύο παιχνίδια λόγο τραυματισμού και ένα λόγο απεργίας των παικτών κόντρα στη διοίκηση της ερασιτεχνικής ΑΕΚ που είχε πρόεδρο τον Ανδρέα Ανατολιωτάκη Με τη φανέλα του Ιωνικού Ν.Φ. αγωνίστηκε για 8 χρόνια (1997/98-2005/06), την πενταετία (2001/02 - 2005/06) σημείωσε 775 τέρματα, σε 123 εμφανίσεις (μ.ο. 6,3) στην Handball Premier A1 (Regular season και Play off). Με τη φανέλα της ΑΕΚ τη δεκαετία (2006/07 - 2015/16) σημείωσε 1898 τέρματα, σε 263 εμφανίσεις (μ.ο. 7,2 τέρματα ανά αγώνα) στην Handball Premier A1 (Regular season και Play off). Επίσης σκόραρε 205 τέρματα στο Κύπελλο Ελλάδος και 163 στις ευρωπαϊκές διοργανώσεις (σύνολο: 2.266 τέρματα με τη φανέλα της ΑΕΚ σε όλες τις διοργανώσεις).Εφτά φορές ήταν πρώτος σκόρερ της κατηγορίας (R.s. και P.o.) τις περιόδους 2006-10-11-12-13-15-16. Ο Μπακαούκας έχει τρία κύπελλα Ελλάδας με την ΑΕΚ 2009,2013,2014 και τρία πρωταθλήματα Ελλάδας 1999,2011,2013. Το 2011 η ΑΕΚ κέρδισε τον ΠΑΟΚ στο τελευταίο δευτερόλεπτο της αναμέτρησης χάρη σε δικό του γκολ (22-23). Σημειώνεται ότι με το σκορ ως είχε (22-22) πρωταθλητής ήταν ο ΠΑΟΚ. Ωστόσο ο Μπακαούκας κατάφερε και σκόραρε χαρίζοντας τον τίτλο στην ΑΕΚ. Αυτό το γκολ αποτέλεσε εφαλτήριο πανηγυρισμών για τους οπαδούς της ΑΕΚ οι οποίοι υποδέχτηκαν την αποστολή της ομάδας στη Νέα Φιλαδέλφεια στα γραφεία της ερασιτεχνικής ΑΕΚ. [[Κατηγορία:Χειροσφαιριστές Δημήτρης Βραχόπουλός Μπακαούκας Σαλαμίνιοτης
Πιπέρι Αλοννήσου

Το Πιπέρι είναι νησί των Βορείων Σποράδων. Βρίσκεται βορειοανατολικά της Αλοννήσου και εντός του Εθνικού Θαλάσσιου Πάρκου Αλοννήσου Βορείων Σποράδων.Έχει έκταση 4,228 τ.χλμ. και το ψηλότερο σημείο του είναι στα 352 μ. Σύμφωνα με την απογραφή του 2011 έχει 6 κατοίκους. Αποτελεί ένα από τα καταφύγια της Μεσογειακής φώκιας (Monachus monachus).

 Το Πιπέρι έχει χαρακτηριστεί Διατηρητέο Μνημείο της Φύσης. Βρίσκεται στη Ζώνη Α1 του Εθνικού Θαλάσσιου Πάρκου, είναι δηλαδή ο πυρήνας του. Ανήκει στον βιότοπο με Κωδικό Περιοχής GR1430005 και ονομασία «Κυρά Παναγιά, Πιπέρι, Ψαθούρα και γύρω νησίδες Άγιος Γεώργιος, Νήσοι Αδελφοί, Λεχούσα, Γαϊδουρονήσια», ο οποίος είναι "Ζώνη Ειδικής Προστασίας" για τη διατήρηση των άγριων πτηνών.Ο συγκεκριμένος βιότοπος "Ζώνης Ειδικής Προστασίας" (ΖΕΠ) συγκαταλέγεται στους δεκαεπτά πιο σημαντικούς οικότοπους της Ελλάδας αναφορικά με δύο είδη απειλούμενης και προστατευόμενης ορνιθοπανίδας της Μεσογείου, τον Θαλασσοκόρακα (Phalacrocorax aristotelis desmarestii) και τον Αιγαιόγλαρο (Larus audouinii).Για τους παραπάνω σημαντικούς λόγους, η πρόσβαση στο συγκεκριμένο νησί απαγορεύεται χωρίς ειδική άδεια. Ειδικότερα: Στις επιτρεπόμενες δραστηριότητες περιλαμβάνονται: Η έρευνα με ειδική άδεια και προϋποθέσεις. Η συντήρηση της υπάρχουσας εκκλησίας και των σχετικών υποδομών. Η κτηνοτροφία με παραδοσιακές μεθόδους, εφόσον οι ενδιαφερόμενοι έχουν εφοδιαστεί με τις απαραίτητες άδειες και σύμφωνα με τις προϋποθέσεις και ειδικούς όρους που ισχύουν για το νησί.Στις απαγορευμένες δραστηριότητες, μεταξύ άλλων, περιλαμβάνονται: Η προσέγγιση κάθε σκάφους σε απόσταση μικρότερη των 3 ναυτικών μιλίων από τις ακτές του νησιού με εξαίρεση των σκαφών που χρησιμοποιούνται στα πλαίσια των επιτρεπόμενων δραστηριοτήτων. Σημαντική περιοχή για είδη που αναπαράγονται σε παράκτιους γκρεμούς, για διαβατικά παρυδάτια, αρπακτικά και στρουθιόμορφα. Στα μέσα του 18ου αιώνα, στο νησί προϋπήρχε η εκκλησία της Παναγίας, όπου εμόναζε ο ιερομόναχος Βάρδα Φόβος από την επαρχία Δημητριάδος. Η δεύτερη εκκλησία, της Ζωοδόχου Πηγής, κτίστηκε από τον ιερομόναχο Διονύσιο (που καταγόταν από την Πορταριά, χωριό της Δημητριάδος), όταν ήρθε στο Πιπέρι από το Άγιο Όρος. Γύρω από την εκκλησία έκτισε πέντε ή έξι μοναστικά κελιά και σύστησε σκήτη (μικρή μονή) για πέντε ή έξι πατέρες. Το 1751, ανήμερα του Αγίου Δημητρίου, πήγε στο νησί ο Σκοπελίτης Κωνσταντίνος Δαπόντε, ο οποίος εκάρη μοναχός από τον Διονύσιο και μετονομάστηκε Καισάριος.Από τη μικρή μονή δεν σώζεται πλέον τίποτα, εκτός από το καθολικό, ενώ είναι ορατά ερείπια από παλαιά κτίσματα και προϋπάρχουσες κατασκευές. Πηγή: Ελληνική Εταιρεία Τοπικής Ανάπτυξης & Αυτοδιοίκησης. «ΦΕΚ Απογραφών Πληθυσμού της Ελλάδας από το 1897» Αρχείο ΕΡΤ, "Το Θαλάσσιο Πάρκο των Βορείων Σποράδων", Οικολογικό Ντοκιμαντέρ Αρχείο ΕΡΤ, "Ο Τόπος ο Μικρός ο Μέγας - Το Τραγούδι της Φώκιας", Ιστορικό, Πολιτιστικό Ντοκιμαντέρ Μαυρίκης, Κώστας. (1997). "Άνω Μαγνήτων Νήσοι". Ιδιωτική Έκδοση Hau, Gerald | Hutter, Claus Peter. (1998). "Βόρειες Σποράδες - Εθνικό Θαλάσσιο Πάρκο". Εκδόσεις Road. ISBN 9789608481732
Γιουγκοσλαβικό πραξικόπημα

Στης 27 Μαρτίου του 1941 φιλελεύθεροι κεντροδεξιοί υπό τον φόβο για κάποιας εμπλοκής στον Β΄ Παγκόσμιο Πόλεμο διοργάνωσαν πραξικόπημα το οποίο είχε ως κύριο στόχο την ανατροπή της ακροδεξιάς ναζιστικής κυβέρνησης.

 Οι Γερμανοί ανησυχούσαν ήδη εδώ και πάρα πολύ καιρό για την κατάσταση στα Βαλκάνια. Γι αυτό, εκτός από τη συμμαχία με τη Βουλγαρία και τη Ρουμανία, είχαν ως στόχο να συνάψουν σύμφωνο μη επιθέσεως και με τη Γιουγκοσλαβία. Παρόλα αυτά, το πραξικόπημα της 27ης Μαρτίου 1941 στη χώρα αυτή δημιούργησε καινούργια δεδομένα στην περιοχή. Μια ομάδα κατώτερων στρατιωτικών υπό την καθοδήγηση του πτέραρχου Bora Mirkovic κατέλαβε τα στρατηγικά σημεία του Βελιγραδίου και φυλάκισε όσα μέλη της προηγούμενης Κυβέρνησης κατοικούσαν στην πόλη. Δεν είναι αυτοσκοπός η εμμονή της συγκεκριμένης έρευνας στις επιχειρησιακές λεπτομέρειες. Αυτές θα αναλυθούν όταν, όπου και όποτε χρειάζεται για να γίνει κατανοητό το ευρύτερο ιστορικό και πολιτικό πλαίσιο, κάτω από το οποίο ξετυλίγεται το νήμα των γεγονότων. Αντιδράσεις στο εσωτερικό και στο εξωτερικό δημιουργούσαν την εντύπωση ότι πίσω από το πραξικόπημα βρίσκονταν οι Βρετανοί. Οι Σέρβοι το δέχτηκαν ενθουσιωδώς, διότι εξυπηρετούσε τις θέσεις τους. Έγιναν αντιγερμανικές εκδηλώσεις ακόμη και συλλήψεις γερμανόφιλων δημοσιογράφων, πράγμα που οδήγησε τη Γερμανική Πρεσβεία σε διαμαρτυρίες. Ο Simovic υποσχέθηκε να μην τις ανεχθεί περαιτέρω. Γενικά, ήταν προσεκτικός και ήθελε με κάθε τρόπο να αποφύγει την αντιπαράθεση με τους Γερμανούς αλλά δεν το κατάφερε. Αυτοί θεώρησαν το πραξικόπημα σαν ήττα τους. Όταν έφτασε η είδηση για το πραξικόπημα στην Αθήνα, σύμφωνα με τον Αμερικανό πρέσβη Mac Veagh, οι Έλληνες και οι Βρετανοί ήταν πολύ χαρούμενοι. Στο Λονδίνο, ο Churchill εκφώνησε έναν ενθουσιώδη λόγο όπου ανέφερε ότι το γιουγκοσλαβικό έθνος ξαναβρήκε τον αυτοπροσδιορισμό του. Κατά τη διάρκεια των συνομιλιών του Χίτλερ με τους συμμάχους του, οι οποίες έλαβαν χώρα εκείνη τη μέρα, τα της εισβολής ετίθεντο ολοένα και περισσότερο έντονα. Στη συνάντηση με τον Ούγγρο απεσταλμένο Döme Sztöjay, την πρώτη από όλες επεσήμανε ότι οι εξελίξεις στη Γιουγκοσλαβία καθιστούν την υπόθεση "Βαλκάνια" ευκολότερη για τον Άξονα. Του πρότεινε να συμμετάσχει η Ουγγαρία στις επιχειρήσεις, με εδαφικά ανταλλάγματα, όπως και η Βουλγαρία, που θα κέρδιζε τη Μακεδονία. Υπό την προυπόθεση ότι αυτό θα το ήξερε μόνο ένας στενός κύκλος, μπορούσε ο Βούλγαρος απεσταλμένος Draganoff να το ανακοινώσει στη Σόφια. Η Κροατία θα αποκτούσε αυτονομία. Και ο Βούλγαρος απεσταλμένος εξέφρασε την ικανοποίηση του.
Ραφαήλ Πετρουσάνσκι

Ο Ραφαήλ Ρομάνοβιτς Πετρουσάνσκι (ουκρανικά : Рафаїл Романович Петрушанський) (15 Αυγούστου 1895, Μελιτόπολη, επαρχία Ταβρίγια, Ρωσική Αυτοκρατορία, 2 Σεπτεμβρίου 1937) ήταν σοβιετικός πολιτικός, Ουκρανικής καταγωγής, και δήμαρχος του Κιέβου από το 1934 έως το 1937.

 Γεννήθηκε το 1895 στη Μελιτόπολη , από την ηλικία των 13 ε΄των έμεινε ορφανός από πατέρα κι άρχισε να εργάζεται. Το 1915, μετά το ξέσπασμα του Α' Παγκοσμίου Πολέμου, επιστρατεύτηκε και πήρε μέρος στις μάχες στο αυστριακό μέτωπο με το 75ο Σύνταγμα της Σεβαστούπολης (1915-1917). Τραυματίστηκε και του απονεμήθηκε το παράσημο του Αγίου Γεωργίου για το Θάρρος του. Μέλος του Ουκρανικού κομμουνιστικού κόμματος από το 1919. Το 1924 ήταν πρόεδρος του σωματείου οικοδόμων. Από τον Μάιο του 1926 ήταν μέλος του προεδρείου της εκτελεστικής επιτροπής της περιφέρειας του Κιέβου και επικεφαλής του τμήματος εργασίας. Μετά την αποφοίτησή του από το ινστιτούτο πολιτικών μηχανικών του Κιέβου το 1932, εργάστηκε ως διευθυντής ορυχείου στο εργοτάξιο του μετρό της Μόσχας. Από τον Αύγουστο έως τον Δεκέμβριο του 1933 - Αντιπρόεδρος του Δημοτικού Συμβουλίου του Χάρκοβο και επικεφαλής του Κομμουνιστικού Κόμματος του Χάρκοβο. Μετά τη μεταφορά της πρωτεύουσας στο Κίεβο τον Μάρτιο του 1934 - Πρόεδρος του Δημοτικού Συμβουλίου του Κιέβου. Συνελήφθη τον Ιούλιο του 1937 κατά τις Σταλινικές διώξεις για συμμετοχή στην «αντεπαναστατική τροτσκιστική οργάνωση» και εκυελέστηκε στις 2 Σεπτεμβρίου 1937. Το όνομα του αποκαταστάθηκε το 1956 λόγω έλλειψης στοιχείων. Київ. Історична енциклопедія. 1917–2000 рр. Карамаш С. Ю. Керівники Києва // Поділ і ми. — 2001. — № 4–5 (41–42). — С. 18–31. Салій Іван Миколайович Обличчя столиці в долях її керівників / Іван Салій; [ред.[Ковалинський Віталій Васильович. : Довіра, 2008. — С. 55, 56, 57. — ISBN 978-966-507-226-3. Кумок В. Н., Воловник С. В. Евреи Мелитополя. — Т. 1. — Мелитополь: ООО «Издательский дом МГТ», 2012. — С. 717. — ISBN 978-966-197-167-6.
Ευρωπαϊκή Οδός 851

Η Ευρωπαϊκή Οδός 851 είναι μια οδική αρτηρία του Διεθνούς Δικτύου Ε-Οδών, ως διαδρομή δεύτερης κλάσης. Ξεκινά από το Πέτροβακ του Μαυροβουνίου και καταλήγει στην Πρίστινα του Κοσσυφοπεδίου.

 Η Αλβανία είναι η μόνη χώρα στην Ευρώπη που δεν έχει ενταχθεί στο διεθνές δίκτυο ευρωπαϊκών οδών. Η Αλβανική Κυβέρνηση, αν και έχει προχωρήσει στο διεθνές δίκτυο ευρωπαϊκών οδών, δεν έχει κυρώσει την ευρωπαϊκή συμφωνία για τις κύριες διεθνείς οδικές αρτηρίες (αγγλικά: European Agreement on main international traffic arteries, AGR), πιθανώς λόγω της κατάστασης του οδικού δικτύου. Ως αποτέλεσμα, οι ευρωπαϊκοί οδικοί άξονες, μόνο τυπικά διέρχονται μέσω της χώρας. Έτσι, οι πληροφορίες για διέλευση εντός της αλβανικής επικράτειας είναι ενδεικτικές. Με αυτή την προοπτική, ο οδικός άξονας επεκτείνεται από το Μαυροβούνιο νότια προς τις πόλεις και κωμοπόλεις Σκόδρα, Πούκα και Κουκές.Ο οδικός άξονας στους πλοηγούς του Google Maps και του Bing Maps, δείχνει την οδό να ακολουθεί την πιθανή διαδρομή στην αλβανική επικράτεια.
The Infinite Live Recordings Vol 1

The Infinite Live Recordings Vol 1 είναι ο τίτλος του ζωντανά ηχογραφημένου, διπλού CD και τριπλού δίσκου βινυλίου του χαρντ ροκ συγκροτήματος Deep Purple, το οποίο κυκλοφόρησε στις 8 Δεκεμβρίου 2017, από την εταιρεία "Ear Music".Η ηχογράφηση του άλμπουμ πραγματοποιήθηκε στις 16 Ιουνίου 2017 στο Κλισόν της Γαλλίας, κατά τη διάρκεια του φεστιβάλ Hellfest, όπου οι Deep Purple βρίσκονταν για την περιοδεία του άλμπουμ "Infinite". Στο δεύτερο του μέρος συμπεριλήφθηκαν κομμάτια που είχαν κυκλοφορήσει μαζί με σινγκλ του συγκροτήματος και εναλλακτικές εκτελέσεις γνωστών τους τραγουδιών.

 CD 1 - Live At Hellfest 2017 Time for Bedlam (Gillan, Glover, Morse, Airey, Paice, Ezrin) - 4:59 Fireball (Blackmore, Gillan, Glover, Lord, Paice) - 3:26 Bloodsucker (Blackmore, Gillan, Glover, Lord, Paice) - 4:11 Strange Kind of Woman (Blackmore, Gillan, Glover, Lord, Paice) - 7:41 Uncommon Man (Gillan, Glover, Airey, Morse, Paice) - 6:40 The Surprising (Gillan, Glover, Morse, Airey, Paice, Ezrin) - 6:01 Lazy (Blackmore, Gillan, Glover, Lord, Paice) - 7:47 Birds of Prey (Gillan, Glover, Morse, Airey, Paice, Ezrin) - 5:45 Perfect Strangers (Blackmore, Gillan, Glover) - 7:10 Space Truckin' (Blackmore, Gillan, Glover, Lord, Paice) - 5:02 Smoke on the Water (Blackmore, Gillan, Glover, Lord, Paice) - 6:40 Peter Gunn/Hush (South) - 7:40 Black Night (Blackmore, Gillan, Glover, Lord, Paice) - 7:26CD 2 - Live & B-sides Hell to Pay (Live At Hellfest 2017) (Gillan, Glover, Airey, Morse, Paice) - 5:11 Key Solo (Live At Hellfest 2017) (Airey) - 4:18 Highway Star (Live In Aalborg 2013) (Blackmore, Gillan, Glover, Lord, Paice) - 6:09 Strange Kind of Woman (Live In Gaevle 2013) (Blackmore, Gillan, Glover, Lord, Paice) - 5:48 The Mule (Live In Gaevle 2013) (Blackmore, Gillan, Glover, Lord, Paice) - 5:48 Hell to Pay (Live In Gaevle 2013) (Gillan, Glover, Airey, Morse, Paice) - 5:15 Black Night (Live In Milan 2013) (Blackmore, Gillan, Glover, Lord, Paice) - 7:40 Smoke on the Water (Live In Milan 2013) (Blackmore, Gillan, Glover, Lord, Paice) - 6:54 Simple Folk (Gillan, Glover, Morse, Airey, Paice, Ezrin) - 1:16 Above and Beyond (instrumental) (Gillan, Glover, Airey, Morse, Paice) - 5:30 Time for Bedlam (first take) (Gillan, Glover, Morse, Airey, Paice, Ezrin) - 3:38 In & Out Jam (Gillan, Glover, Morse, Airey, Paice, Ezrin) - 3:23 All I Got Is You (Radio Edit) (Gillan, Glover, Morse, Airey, Paice, Ezrin) - 3:32 Johnny's Band (Radio Edit) (Gillan, Glover, Morse, Airey, Paice, Ezrin) - 3:19 The Infinite Live Recordings Vol 1 (άλμπουμ) Επίσημη κυκλοφορία: 8 Δεκεμβρίου 2017 Το The Infinite Live Recordings Vol 1 ηχογραφήθηκε από τη όγδοη σειρά μελών του συγκροτήματος. Οι μουσικοί του συγκροτήματος ήταν οι εξής: Ίαν Γκίλαν - φωνητικά Στηβ Μορς - κιθάρα Ντον Έρεϊ - πλήκτρα Ρότζερ Γκλόβερ - μπάσο Ίαν Πέις - τύμπανα DEEP PURPLE The Infinite Live Recordings Vol.1 reviews
The Plasma Shaft

Το The Plasma Shaft είναι μία συλλογή από τους Red Hot Chili Peppers. Περιέχει το δίσκο Blood Sugar Sex Magik μαζί με άλλα 8 τραγούδια που προέκυψαν από την ηχογράφηση του.Κυκλοφόρησε στις 24 Ιουνίου του 1994 αποκλειστικά στην Αυστραλία και την Ιαπωνία.

 "Give It Away" (In Progress) – 3:43 "If You Have to Ask" (Radio Mix) – 3:37 "Nobody Weird Like Me" (Live) – 5:05 "Sikamikanico" – 3:24 "Breaking the Girl" (Radio Edit) – 4:29 "Fela's Cock" – 5:16 "If You Have to Ask" (Friday Night Fever Blister Mix) – 6:35 "Soul to Squeeze" – 4:50
Χώνος Ρεθύμνης

Ο Χώνος είναι χωριό και έδρα ομώνυμης τοπικής κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται 50 χλμ. ανατολικά από το Ρέθυμνο, σε υψόμετρο 360 μ.. Το όνομα του χωριού προέρχεται από τη λέξη, η οποία στο κρητικό ιδίωμα σημαίνει καταβόθρα.

 Το χωριό αναφέρεται από τον Φραντσέσκο Μπαρότσι το 1577 ως Ghono, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως Cono με 212 κατοίκους και 554 οφειλόμενες αγγαρείες και ο Φραντσέσκο Μπαζιλικάτα το 1630 ως Chono. Στην οθωμανική απογραφή του 1671 αναφέρεται ως Honos με 14 χαράτσια. Το 1881 ανήκε στον δήμο Δαμάστας και σύμφωνα με την απογραφή είχε αμιγώς χριστιανικό πληθυσμό, με 170 κατοίκους. Στην απογραφή του 1900 είχε 263 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 ο Χώνος προσαρτήθηκε στην κοινότητα Αΐμονα, αλλά το 1930 ορίστηκε έδρα ομώνυμης κοινότητας. Το 1959 η έδρα της κοινότητας μεταφέρθηκε στη Δροσιά, όπου παρέμεινε μέχρι την Καποδιστριακή διοικητική διαίρεση το 1997, όταν το χωριό εντάχθηκε στον δήμο Κουλούκωνα.Αναλυτικά η δημογραφική πορεία του χωριού σύμφωνα με τις απογραφές: Ο κεντρικός ναός της ενορίας είναι ο δίκλιτος ναός της Αγίας Κυριακής (νότιο κλίτος) και του Ευαγγελισμού της Θεοτόκου (βόρειο κλίτος). Στην ενορία του χωριού εντάσονται επίσης τα εξωκλήσια Άγιος Γεώργιος και Άγιος Ιωάννης ο Πρόδρομος.. Στο χωριό λειτουργούσε παλαιότερα μονοτάξιο δημοτικό σχολείο. Το κτίριο του σχολείου κτίστηκε τη δεκαετία του 1930. Η αρχική σκεπή από κεραμίδια έχει αντικατασταθεί από αμιαντοτσιμέντο.Το τοπίο του γύρω από το χωριό έχει σχηματιστεί λόγω της καρστικής αποσάθρωσης των ασβεστολιθικών πετρωμάτων του Ψηλορείτη. Νότια του χωριού έχει σχηματιστεί με αυτό τον τρόπο πλάτωμα το οποίο παροχετεύεται από δύο φυσικές δολίνες ή χώνους. Ακόμη νοτιότερα, στην περιοχή Κουρτσά έχει καρστική αποσάθρωση έχει δημιουργήσει φυσικά γλυπτά στους βράχους, σχηματίζοντας κοφτερές άκρες. Η Κουρτσά είναι η μεγαλύτερη σε έκταση τέτοια περιοχή στην Κρήτη. Κοινότητα Χώνου
Ο Κήπος των Ηδονών

Το The Pleasure Garden (γνωστό στην Ελλάδα και ως Ο κήπος των ηδονών) είναι μία βρετανική βωβή ταινία, σε σκηνοθεσία Άλφρεντ Χίτσκοκ, του 1925. Πρόκειται για το σκηνοθετικό ντεμπούτο του Χίτσκοκ στον κινηματογράφο. Το σενάριο γράφτηκε από τον Έλιοτ Στάναρντ και είναι βασισμένο στο μυθιστόρημα με το ίδιο όνομα, της Όλιβερ Σάντις. Πρωταγωνιστούν οι Βιρτζίνια Βάλλι και Καρμελίτα Γκέρατι. Η πλοκή της ταινίας επικεντρώνεται σε δύο κοπέλες και τις προβληματικές σχέσεις τους.

 Η Πάτσι είναι ένα κορίτσι νεαρό μέλος μιας χορωδίας η οποία βοηθά μια φίλη της, την Τζιλ, να προσληφθεί σε αυτήν. Η Τζιλ είναι αρραβωνιασμένη με τον Χιου, ο οποίος φεύγει για τα νησιά των Τροπικών. Πηγαίνει να τον συναντήσει και ο σύζυγος της Πάτσι μετά τον γάμο τους. Η Πάτσι πηγαίνει να συναντήσει τον μνηστήρα της κι ανακαλύπτει πως την απατά με μια ιθαγενή. Ο Λέβετ, ο σύζυγός της, τρελαίνεται και εξωθεί την ερωμένη του στην αυτοκτονία. Στη συνέχεια αποπειράται να σκοτώσει την Πάτσι, αλλά δολοφονείται από τον γιατρό της αποικίας. Η Πάτσι ξαναφτιάχνει την ζωή της με τον Χιου, τον αρραβωνιστικό της φίλης της. Πρόκειται για το σκηνοθετικό ντεμπούτου του Χίτσκοκ στον κινηματογράφο και εντοπίζονται τα χιτσκοκικά χαρακτηριστικά που θα αναπτυχθούν και θα καλλιεργηθούν στην κατοπινή κινηματογραφική παραγωγή του: υποκίνηση σε αυτοκτονία, ταξίδι, ακαταμάχητη έλξη της διαστροφής. Ο βρετανικός τύπος της εποχής θα είναι εγκωμιαστικός για τον σκηνοθέτη της και θα τον χαρακτηρίσει νεαρό με μυαλό δασκάλου. Η ταινία είναι διασκευή μυθιστορήματος του Όλιβερ Σάντις. ΒιβλιογραφίαPierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.9-10 Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.12 Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.27 κ.εξ The Pleasure Garden στην IMDb
Σουλεϊμάν Ντελβίνα

Ο Σουλεϊμάν Ντελβίνα (αλβανικά: Sulejman Delvina‎, 5 Οκτωβρίου 1884 – 1 Αυγούστου 1933) ήταν Αλβανός πολιτικός και πρωθυπουργός της Αλβανίας από τον Μάρτιο έως τον Νοέμβριο του 1920.

 Ο Σουλεϊμάν Ντελβίνα γεννήθηκε στο Δέλβινο της νότιας Αλβανίας στις 5 Οκτωβρίου 1871. Το 1899 αποφοίτησε από το Μεκτεμπί Μουλκιγιέ (σύγχρονη Σχολή Πολιτικών Επιστημών του Πανεπιστημίου της Άγκυρας). Παντρεύτηκε την αδελφή του Τζαφέρ Βίλα, μετέπειτα Υπουργού Εξωτερικών.Το 1919 ήταν εκπρόσωπος των αλβανικών κοινοτήτων της Οθωμανικής Αυτοκρατορίας στη Διάσκεψη Ειρήνης του Παρισιού. Το 1924 ο Σουλεϊμάν Ντελβίνα ήταν ένας από τους ηγέτες της επανάστασης που ανέτρεψε το καθεστώς του Ζογ Α΄, βασιλιά της Αλβανίας και σχημάτισε δημοκρατική κυβέρνηση. Ο Φαν Νόλι έγινε ο νέος Πρωθυπουργός, ενώ ο Σουλεϊμάν Ντελβίνα ήταν μέλος του νέου υπουργικού συμβουλίου ως Υπουργός Εξωτερικών.Πέθανε στις 1 Αυγούστου 1933, στον Αυλώνα. Το συνέδριο της Λούσνια πραγματοποιήθηκε από τις 28 Ιανουαρίου έως τις 31 Ιανουαρίου 1920 στη Λούσνια. Το συνέδριο κήρυξε άκυρη την κυβέρνηση του Δυρραχίου και σχημάτισε νέο υπουργικό συμβούλιο υπό τον Σουλεϊμάν Ντελβίνα. Το υπουργικό συμβούλιο του Ντελβίνα: Σουλεϊμάν Ντελβίνα – Πρωθυπουργός Αχμέτ Ζόγου – Υπουργός Εσωτερικών Μεχμέτ Κονίτσα – Υπουργός Εξωτερικών Κάντρι Πριστίνα – Υπουργός Δικαιοσύνης Ντοκ Τσόμπα – Υπουργός Οικονομικών Σοτίρ Πέτσι – Υπουργός Παιδείας Αλί Ριζά Κολόνια – Υπουργός Πολέμου Εσρέφ Φράσερι – Γενικός Διευθυντής Δημοσίων Έργων Ιντομένε Κοστούρι – Γενικός Διευθυντής του Οργανισμού Ταχυδρομείων-Τηλεγράφου.
Άτταλος του Φιλέταιρου

Ο Άτταλος του Φιλέταιρου (4ος/3ος αιώνας π.Χ.) ήταν μέλος της βασιλικής δυναστείας της Περγάμου και ολυμπιονίκης στο ιππικό αγώνισμα του τέθριππου πώλων κατά τους 126ους (276 π.Χ.) ολυμπιακούς αγώνες της αρχαιότητας.

 Ο πραγματικός πατέρας του Άτταλου ονομαζόταν επίσης Άτταλος και ήταν αδελφός του Φιλέταιρου βασιλιά της Περγάμου και ιδρυτή της δυναστείας των Ατταλιδών (βασ. 281-263 π.Χ.). Καθώς ο Φιλέταιρος ήταν ευνούχος και δεν μπορούσε να αποκτήσει παιδιά, υιοθέτησε τον μικρό Άτταλο, που ήταν ανιψιός του. Γιος αυτού τού ολυμπιονίκη Άτταλου υπήρξε ο μετέπειτα ηγεμόνας Άτταλος Α΄ της Περγάμου, στον οποίο δόθηκε ο θρόνος από τον Ευμένη Α´ (βασ. 263-241 π.Χ.), άλλον ανιψιό (και διάδοχο) του Φιλέταιρου. Γιος του ήταν ο: Άτταλος Α΄ 269-197 π.Χ., βασιλιάς της Περγάμου (βασ. 241-236 π.Χ.). Ευμένης Β΄ 197-158 π.Χ., βασιλιάς της Περγάμου. Άτταλος Β΄ 220-138 π.Χ., βασιλιάς της Περγάμου. Οι ηγεμόνες εμφανίζονται με κίτρινη σκίαση.Η διακεκομμένη γραμμή δηλώνει υιοθεσία.
Μαντ (Λοζέρ)

Η κοινότητα Μαντ (Γαλλικά: Mende) βρίσκεται στη Γαλλία και είναι πρωτεύουσα του νομού Λοζέρ στη διοικητική περιοχή της Οξιτανίας. Η πόλη είναι παλιά, τα πρώτα ίχνη κατοίκησης χρονολογούνται από το 200 π.Χ. Είναι η παλιά πρωτεύουσα της περιοχής Ζεβωντάν και βρίσκεται στην άνω κοιλάδα του ποταμού Λοτ, στην άκρη του Εθνικού Πάρκου των Σεβέν. Αν και είναι αραιοκατοικημένη, με πληθυσμό 12.134 κατοίκους στην απογραφή του 2017, είναι η πιο σημαντική πόλη του νομού Λοζέρ. Οι κάτοικοι ονομάζονται Μαντουά (ζ).

 Η κοινότητα Μαντ βρίσκεται στο κεντρικό τμήμα του νομού Λοζέρ, στη διοικητική περιοχή της Οξιτανίας, στα νότια της Γαλλίας.Είναι η πρωτεύουσα του νομού. Βρίσκεται μεταξύ του Κλερμόν-Φεράν και του Μονπελιέ, αλλά και στον άξονα Λυών - Σαιντ-Ετιέν - Αλμπί - Τουλούζη. Άλλες σημαντικές πόλεις που βρίσκονται κοντά είναι το Σαιν-Φλουρ (Καντάλ), Μιγιώ και Ροντέζ (Αβερόν), Λε Πουί-αν-Βελαί (Ωτ-Λουάρ), Αλές (Γκαρ) και Ωμπενά (Αρντές). Έχει πληθυσμό 12.134 κατοίκους (2017).Το Μαντ βρίσκεται στα νότια της οροσειράς Μασίφ Σαντράλ, στο κέντρο της οροσειράς Γκραν Κως, και βόρεια των Σεβέν. Η πόλη είναι χτισμένη στην αριστερή όχθη του ποταμού Λοτ και κυριαρχείται από το όρος Μον Μιμάτ και το μαύρο πευκοδάσος του.Η έκταση της κοινότητας είναι 36,56 τετραγωνικά χιλιόμετρα και το υψόμετρο κυμαίνεται ανάμεσα στα 691 και 1.236 μέτρα. Όσον αφορά το κλίμα, το Μαντ υπόκειται τόσο σε ωκεάνια επιρροή όσο και σε μεσογειακή. Ο νομός Λοζέρ και ειδικότερα το Μαντ επωφελούνται από την ηλιοφάνεια, όπως και η Τουλούζη, με περίπου 2.069 ώρες ηλιοφάνειας ετησίως. Η πόλη, προστατευμένη από τα γύρω βουνά, έχει ένα πιο προστατευμένο κλίμα από τα υψίπεδα του Ζεβωντάν: έτσι οι μέσες θερμοκρασίες κυμαίνονται μεταξύ 1 ° C και 17 ° C. Η ετήσια βροχόπτωση κυμαίνεται από 600 έως 1.800 mm, ανάλογα με την έκθεση των περιοχών, με έως και 50 ημέρες χιονοπτώσεων ανά έτος. Η πόλη αναφέρεται με τη όνομα Memmatensis montis από τον 6ο αιώνα. Η περιοχή ήταν τόπος εγκατάστασης που χρονολογείται από την Εποχή του Χαλκού, αν και πρωτεύουσα του Ζεβωντάν, στη Γαλατία και αργότερα στη Γαλατο-ρωμαϊκή εποχή, πρωτεύουσα ήταν το Anderitum. Η πόλη έδωσε το όνομά της στο όρος Μιμάτ. Το όνομα της πόλης γράφεται Mende στα οξιτανικά σύμφωνα με το κλασικό πρότυπο και προφέρεται ['mende]. Πρόκειται για μια πόλη που έχει διατηρήσει τον μεσαιωνικό της χαρακτήρα στο ιστορικό κέντρο της πόλης. Είναι χαρακτηρισμένη ως Πόλη τέχνης και Πόλη Τέχνης και Ιστορίας, ετικέτα που αναφέρεται στην ιστορική κληρονομιά της. Η πόλη είναι το σημείο εκκίνησης για εκδρομές στα φαράγγια του ποταμού Ταρν. Ανάμεσα στα αξιοθέατα είναι ο γοτθικός καθεδρικός ναός Σαιν-Πριβά, ιστορικό μνημείο, η κατασκευή του άρχισε το δεύτερο μισό του 14ου αιώνα και μια μεσαιωνική γέφυρα, η γέφυρα Νοτρ-Νταμ του 13ου αιώνα, σύμβολο της πόλης. Τα δημόσια σιντριβάνια είναι πολυάριθμα στην πόλη, με νερό που έρχεται κατευθείαν από την οροσειρά των Γκραν Κως. Δύο από αυτά είναι εγγεγραμμένα στα ιστορικά μνημεία. Η επίσημη ιστοσελίδα της πόλης (Γαλλικά) Η ιστοσελίδα του Γραφείου Τουρισμού (Γαλλικά)
Στάδιο Πλάσιντο Αντεράλντο Καστέλο

Το Στάδιο Κυβερνήτη Πλάσιντο Αντεράλντο Καστέλο (πορτογαλικά: Estádio Governador Plácido Aderaldo Castelo), περισσότερο γνωστό ως Εστάντιο Καστέλαο (πορτογαλικά: Estádio Castelão) ή Ζιγκάντε ντα Μπόα Βίστα (πορτογαλικά: Gigante da Boa Vista), είναι ένα στάδιο που ιδρύθηκε το 1973 στην πόλη Φορταλέζα της Βραζιλίας.

 Το στάδιο ανήκει στην κυβέρνηση της πολιτείας της Σεαρά, και αποτελεί έδρα των ομάδων Σεαρά Σπόρτιγνκ Κλαμπ και Φορταλέζα Εσπόρτε Κλούμπε. Η επίσημη ονομασία του τιμά τον Πλάσιντο Αντεράλντο Καστέλο, ο οποίος υπηρέτησε ως κυβερνήτης της Σεαρά από τις 12 Σεπτεμβρίου 1966 έως και τις 15 Μαρτίου 1971 και υπήρξε ο ηγέτης που πρωτοστάτησε για να ξεκινήσει η κατασκευή του σταδίου. Χρησίμευε ως τόπος συναντήσεως των ομάδων για τους αγώνες στο Κύπελλο Συνομοσπονδιών FIFA 2013, καθώς και ως ένα από τα στάδια του Παγκόσμιου Κυπέλλου Ποδοσφαίρου 2014. Το στάδιο έκλεισε στις 31 Μαρτίου 2011 στο πλαίσιο των έργων για την ανασυγκρότησή του, η οποία ολοκληρώθηκε το Δεκέμβριο του 2012. Το Καστέλαο ήταν το πρώτο από τα δώδεκα στάδια υπό κατασκευή ή ανακατασκευή για το Παγκόσμιο Κύπελλο του 2014 που ολοκληρώθηκε μέχρι την έναρξη της διοργάνωσης. Official Website FIFA World Cup Profile Αρχειοθετήθηκε 2014-07-22 στο Wayback Machine.
Γ΄ κατηγορία ποδοσφαίρου ανδρών Κύπρου 2021-22

Η Γ΄ κατηγορία Κύπρου 2021-22 αποτέλεσε το 51ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κέρδισε η Πέγεια 2014 για πρώτη φορά στην ιστορία της.

 Στο πρωτάθλημα της Γ΄ κατηγορίας 2021-22 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε ομάδα που συγκέντρωσε τους περισσότερους βαθμούς. Οι τέσσερις πρώτες ομάδες προβιβάστηκαν στο πρωτάθλημα Β΄ κατηγορίας 2022-23. Οι δύο τελευταίες ομάδες υποβιβάστηκαν στο πρωτάθλημα Επίλεκτης Κατηγορίας ΣΤΟΚ 2022-23.Ωστόσο, λόγω της ενοποίησης του Αχυρώνα Λιοπετρίου με τον Ονήσιλο Σωτήρας 2014 μετά την ολοκλήρωση του πρωταθλήματος, η κενή θέση που δημιουργήθηκε στο πρωτάθλημα Β΄ κατηγορίας 2022-23 καλύφθηκε με την 15η ομάδα της βαθμολογίας, Ολυμπιάς Λυμπιών, η οποία με τη λήξη του πρωταθλήματος είχε υποβιβαστεί στη Γ΄ κατηγορία 2022-23. Η κενή θέση που δημιουργήθηκε στη Γ΄ κατηγορία 2022-23 καλύθηκε από την 13η ομάδα της βαθμολογίας, Χαλκάνορα Ιδαλίου, ο οποίος με τη λήξη του πρωταθλήματος είχε υποβιβαστεί στην Επίλεκτη κατηγορία ΣΤΟΚ 2022-23. Η νίκη βαθμολογείται με 3 βαθμούς και η ισοπαλία με 1 βαθμό ενώ η ήττα δεν δίνει κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Β΄ κατηγορία ποδοσφαίρου ανδρών Κύπρου 2021-22 Ομόνοια 29ης Μαΐου Ολυμπιάς ΛυμπιώνΟμάδες που διαβαθμίστηκαν στην Επίλεκτη κατηγορία ΣΤΟΚ 2021-22 ΕΝ.Α.Δ. Πόλης Χρυσοχούς ΑΠΟΝΑ Ανάγυιας Ορόκλινη-Τρούλλοι FC 2020 Ελπίδα Αστρομερίτη Αμαθούς Αγίου Τύχωνα Ο ΚορμακίτηςΟμάδες που συμμετείχαν στο πρωτάθλημαΟμάδες που διαβαθμίστηκαν από τη Β΄ κατηγορία 2020-21 Κούρης Ερήμης Διγενής Ακρίτας Μόρφου ΑΕΖ Ζακακίου Ομόνοια Ψευδά Ένωση Νέων ΘΟΪ Λακατάμιας Ε.Ν.Υ.-Διγενής Ύψωνα Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ισοβαθμία:αΚούρης 10β, ΘΟΪ 4β, ΑΠΕΠ 2ββΕθνικός Άσσιας-Ορμήδεια FC 3-1, Ορμήδεια FC-Εθνικός Άσσιας 0-0 Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: «Προκήρυξη Πρωταθλήματος Γ΄ κατηγορίας 2021/2022». ΚΟΠ. 2021-06-15. Αρχειοθετήθηκε από το πρωτότυπο στις 2022-04-17. https://web.archive.org/web/20210716045727/https://www.cfa.com.cy/images/DownloadsGr/%CE%A0%CF%81%CE%BF%CE%BA%CE%AE%CF%81%CF%85%CE%BE%CE%B7%20%CE%93%CE%84%20%CE%9A%CE%B1%CF%84%CE%B7%CE%B3%CE%BF%CF%81%CE%AF%CE%B1%CF%82.pdf. Ανακτήθηκε στις 2022-04-17. Επίσημος ιστότοπος Γ΄ κατηγορία ποδοσφαίρου ανδρών Κύπρου Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Τατζιντέν Μπεν Σαΐντ Μασούντε

Ο Τατζιντέν Μπεν Σαΐντ Μασούντε (Tadjidine Ben Said Massounde, 1933 - 29 Φεβρουαρίου 2004) ήταν πολιτικός από τις Κομόρες. Χρίστηκε αρχηγός κυβερνήσεως το 1996 και υπηρεσιακός πρόεδρος από το 1998 ως την ανατροπή του σε πραξικόπημα.

 Γεννήθηκε το 1933. Διορίστηκε πρωθυπουργός στις 27 Μαρτίου του 1996 από τον πρόεδρο Μοχάμετ Τακί και διατηρήθηκε στο αξίωμα ως τις 27 Δεκεμβρίου του ιδίου έτους. Έπειτα από τον αδόκητο θάνατο του προέδρου Τακί στις 6 Νοεμβρίου 1998 ο Τατζιντέν ανέλαβε υπηρεσιακός πρόεδρος. Η κυβέρνησή του ανατράπηκε με στρατιωτικό πραξικόπημα από τον συνταγματάρχη Αζαλί Ασουμανί στις 30 Απριλίου του 1999. Ο Μασούντε απεβίωσε στις 29 Φεβρουαρίου του 2004.
ΦφΛ Βόλφσμπουργκ (ποδόσφαιρο γυναικών)

Η ΦφΛ Βόλφσμπουργκ-Φράουνφουσμπαλ (γερμανικά: VfL Wolfsburg Frauenfußball) είναι γερμανικός ποδοσφαιρικός σύλλογος γυναικών με έδρα το Βόλφσμπουργκ. Η ομάδα έχει επιτυχίες σε εθνικό αλλά και σε διεθνές επίπεδο.

 Η «ΦφΡ Άιντραχτ Βόλφσμπουργκ» ιδρύθηκε το 1973. Η ομάδα ήταν ιδρυτικό μέλος της Μπούντεσλιγκα. Το 2003 το ποδοσφαιρικό τμήμα γυναικών εντάχθηκε στον αθλητικό σύλλογο ΦφΛ Βόλφσμπουργκ. Πρωτάθλημα Γερμανίας Πρωταθλήτρια (5): 2013, 2014, 2017, 2018, 2019 Κύπελλο Γερμανίας Κυπελλούχος (3): 2012–13, 2014–15, 2015–16 ΟΥΕΦΑ Τσάμπιονς Λιγκ Γυναικών Νικήτρια (2): 2012–13, 2013–14 Επίσημος ιστότοπος
Τζιλ Σόλεν

Η Τζιλ Σόλεν (αγγλ. Jill Schoelen) γεννημένη στις 21 Μαρτίου του 1963 στο Μπέρμπανκ της Καλιφόρνια είναι μια Αμερικανίδα ηθοποιός. Με μαύρα μάτια και μαλλιά και τη χαρακτηριστική βραχνή φωνή της υπήρξε μια από τις λιγότερο συμβατικές "σκριμ κουήνς" της δεκαετίας του '80.

 Κόρη της γνωστής σχεδιάστριας μόδας Ντόροθι Σόλεν, γεννήθηκε και μεγάλωσε στην Καλιφόρνια. Σπούδασε υποκριτική και ξεκίνησε τη σταδιοδρομία της συμμετέχοντας σε τηλεταινίες και σήριαλ. Η πρώτη της εμφάνιση γίνεται σε ηλικία 17 ετών στην τηλεταινία Best of Times (1981) δίπλα στον επίσης πρωτοεμφανιζόμενο Νίκολας Κέιτζ. Ακολουθούν τηλεοπτικές σειρές όπως το ιδιαίτερα δημοφιλές στην Ελλάδα Little House on the Prairie (Το μικρό σπίτι στο λιβάδι) και T.J. Hooker. Η πρώτη της κινηματογραφική εμφάνιση είναι στην κωμωδία του Τζόελ Σουμάχερ D.C. Cab (1983). Ακολουθούν κάποιες νεανικές ταινίες και το 1985 συμμετέχει για πρώτη φορά σε μια ταινία τρόμου, μια επιλογή που θα σημαδέψει την μετέπειτα καριέρα της. Ξεκινώντας με το Chiller (1985) του Γουές Κρέηβεν θα εμφανιστεί σε πολλές ακόμα ταινίες τρόμου αποκτώντας το δικό της κοινό. Το 1987 πρωταγωνιστεί στο καλτ πλέον θρίλερ The Stepfather και γίνετε ευρέως γνωστή. Ακολουθεί μια ακόμα επιτυχία με το The Phantom of the Opera (1989). Ενώ όλα δείχνουν ένα λαμπρό μέλλον και ακόμα μεγαλύτερη καταξίωση η μετέπειτα συμμετοχή της σε ταινίες χαμηλού ποιοτικά επιπέδου όπως τα φιλμ Curse II: The Bite (1989), Cutting Class (1989) και Popcorn (1991) οδηγούν την καριέρα της σε απαξίωση. Μια δυναμική επιστροφή με την τηλεταινία When a Stranger Calls Back (1993) δεν στάθηκε αρκετή για την οριστική της επιστροφή στις επιτυχίες και έτσι το 1996 αποσύρεται από το χώρο για να αφοσιωθεί στο μεγάλωμα των παιδιών της. Η Τζιλ διατηρούσε σχέση στο παρελθόν με τον γνωστό ηθοποιό Μπραντ Πιτ. Γνωρίστηκαν στα γυρίσματα της ταινίας Cutting Class και αρραβωνιάστηκαν λίγο μετά. Ο αρραβώνας διαλύθηκε μετά από 3 μήνες. Το 1993 παντρεύεται τον μουσικοσυνθέτη Άντονι Μαρινέλι με τον οποίο και απέκτησε δύο παιδιά. Σήμερα ζει στο Ενσίνο της Καλιφόρνια. 2004 – "She Kept Silent" 1995 – "Not Again!" 1993 – "There Goes My Baby" 1993 – "Triumph Over Disaster: The Hurrican Andrew Story" (Τηλεταινία) 1993 – "When a Stranger Calls Back" (Τηλεταινία) 1992 – "Adventures in Spying" 1992 – "State of Mind" 1991 – "Rich Girl" 1990 – "Popcorn" 1989 – "Cutting Class" 1988 – "Phantom of the Opera" 1988 – "Curse II: The Bite" 1988 – "The Gambler" 1987 – "The Stepfather" 1987 – "Billionaire Boys Club" (Μίνι σειρά) 1986 – "Babes In Toyland" (Τηλεταινία) 1986 – "Shattered Spirits" (Τηλεταινία) 1985 – "Hot Moves" 1985 – "That Was Then, This Is Now" 1985 – "Thunder Alley" 1985 – "Chiller" (Τηλεταινία) 1983 – "Happy Endings" (Τηλεταινία) 1983 – "D.C. Cab" 1982 – "Great Day" (Πιλότος σειράς) 1981 – "Best of Times" (Τηλεταινία) 1994 – "Diagnosis Murder", επεισόδιο "Shaker" 1992 – "The Heights", επεισόδιο "Shooting Stars" 1989 – Η συγγραφέας ντετέκτιβ, επεισόδιο "Truck Stop" 1983 – "T.J. Hooker", επεισόδιο "Sweet Sixteen and Dead" 1982 – Το μικρό σπίτι στο λιβάδι, επεισόδιο "Love" Η Τζιλ Σόλεν στην IMDb Ανεπίσημη ιστοσελίδα θαυμαστών Trailers και αποσπάσματα από ταινίες και σειρές
Μαυροδένδρι Ημαθίας

Το Μαυροδένδρι, έως το 1926 γνωστό ως Καρά Τσαλή, είναι χωριό του Δήμου Βεροίας, της περιφερειακής ενότητας Βέροιας στην Περιφέρεια Κεντρικής Μακεδονίας. Σήμερα, το χωριό αποτελεί μέρος της πόλης της Βεροίας.

 Το χωριό βρίσκεται στα τέσσερα χιλιόμετρα βορειοανατολικά από την Βέροια και αποτελεί μέρος του πολεοδομικού συγκροτήματος της πόλης. Το Μαυροδένδρι είναι σε υψόμετρο 55 μέτρων. Το χωριό ανήκει στην περιοχή του Ρουμλουκίου. Το 1928 στο Μαυροδένδρι ζούσαν 34 κάτοικοι, εκ των οποίων οι 13 ήταν πρόσφυγες. Το 1940 οι κάτοικοι ήταν 30 και το 1951 ήταν μόλις 17. Σε μεταγενέστερες απογραφές, λόγω του μικρού πληθυσμού, οι κάτοικοι του χωριού προσμετρούνται στο συνολικό πληθυσμό της Βέροιας. Στον παρακάτω πίνακα φένονται οι μεταβολές του πληθυσμού: